SET ปิดบวก 3 จุด นลท.รอตัวเลขเงินเฟ้อสหรัฐ-ประชุมเฟดสัปดาห์หน้า
SET ปิดบวก 3 จุด ตามตปท. นักลงทุนจับตาตัวเลขเงินเฟ้อสหรัฐ-ประชุมเฟดสัปดาห์หน้า ให้แนวต้าน 1,630-1,635 จุด แนวรับ 1,610-1,615 จุด
SET ปิดบวก 3 จุด ตามตปท. นักลงทุนจับตาตัวเลขเงินเฟ้อสหรัฐ-ประชุมเฟดสัปดาห์หน้า ให้แนวต้าน 1,630-1,635 จุด แนวรับ 1,610-1,615 จุด
9 ธ.ค. 2565

นายชาญชัย พันทาธนากิจ ผู้ช่วยผู้อำนวยการ สายงานวิจัย บล.เอเซีย พลัส กล่าวว่า ตลาดหุ้นไทยวันนี้ดัชนีปรับตัวเพิ่มขึ้นตามทิศทางเดียวกับตลาดหุ้นอื่นในภูมิภาคเอเชีย รับปัจจัยหนุนความคาดหวังของนักลงทุนเกี่ยวกับการปรับขึ้นดอกเบี้ยสหรัฐฯจะเริ่มเห็นการผ่อนคันเร่ง หลังเมื่อคืนนี้รายงานจำนวนผู้ยื่นขอสวัสดิการว่างงานในสหรัฐฯออกมาเพิ่มขึ้น ทำให้ตลาดเริ่มผ่อนคลายความกังวล
อย่างไรก็ตามยังต้องติดตามปัจจัยสำคัญในสัปดาห์หน้าทั้งการประกาศตัวเลขเงินเฟ้อของสหรัฐฯว่าจะออกมาเป็นอย่างไร และการประชุมธนาคารกลางสหรัฐฯ (เฟด) ในสัปดาห์หน้า รวมถึงในคืนนี้จะมีการประกาศตัวเลขดัชนีราคาผู้ผลิต (PPI) เดือนพ.ย.ของสหรัฐฯออกมา ซึ่งจะส่งผลต่อทิศทางของตลาดและการพิจารณาในการส่งสัญญาณการปรับขึ้นอัตราดอกเบี้ยของเฟดในระยะต่อไป
โดยคาดแนวโน้มตลาดหุ้นไทยในสัปดาห์หน้าแกว่งตัวไซด์เวย์ เพื่อรอความชัดเจนของ 2 ปัจจัยหลักจากทางสหรัฐฯ ให้แนวต้าน 1,630-1,635 จุด แนวรับ 1,610-1,615 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
ITC มูลค่าการซื้อขาย 6,051.19 ล้านบาท ปิดที่ 31.00 บาท ลดลง 1.00 บาท
PTTEP มูลค่าการซื้อขาย 3,038.05 ล้านบาท ปิดที่ 171.50 บาท ลดลง 1.00 บาท
PTT มูลค่าการซื้อขาย 2,322.86 ล้านบาท ปิดที่ 32.00 บาท เพิ่มขึ้น 0.25 บาท
DELTA มูลค่าการซื้อขาย 2,020.69 ล้านบาท ปิดที่ 700.00 บาท เพิ่มขึ้น 18.00 บาท
BANPU มูลค่าการซื้อขาย 1,925.34 ล้านบาท ปิดที่ 13.60 บาท เพิ่มขึ้น 0.30 บาท